title: Regulamentul de punere în aplicare (UE) 2018/878 al Comisiei din 18 iunie 2018 de adoptare a listei statelor membre sau a părților din teritoriile statelor membre care respectă normele pentru clasificarea pe categorii stabilite la articolul 2 alineatele (2) și (3) din Regulamentul delegat (UE) 2018/772 privind aplicarea unor măsuri sanitare preventive pentru controlul infecției cu Echinococcus multilocularis la câini (Text cu relevanță pentru SEE.)

text:
               19.6.2018

               RO

               Jurnalul Oficial al Uniunii Europene

               L 155/1

         REGULAMENTUL DE PUNERE ÎN APLICARE (UE) 2018/878 AL COMISIEI
   din 18 iunie 2018
   de adoptare a listei statelor membre sau a părților din teritoriile statelor membre care respectă normele pentru clasificarea pe categorii stabilite la articolul 2 alineatele (2) și (3) din Regulamentul delegat (UE) 2018/772 privind aplicarea unor măsuri sanitare preventive pentru controlul infecției cu Echinococcus multilocularis la câini
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 576/2013 al Parlamentului European și al Consiliului din 12 iunie 2013 privind circulația necomercială a animalelor de companie și de abrogare a Regulamentului (CE) nr. 998/2003 (1), în special articolul 20,
   întrucât:

               (1)

               Regulamentul (UE) nr. 576/2013 stabilește norme aplicabile circulației necomerciale a câinilor, a pisicilor și a dihorilor domestici în statele membre. Articolul 19 prevede, în special, aplicarea unor măsuri sanitare preventive pentru controlul bolilor și al infecțiilor, altele decât rabia, care ar putea fi răspândite ca urmare a circulației acestor animale.

               (2)

               Articolul 19 din Regulamentul (UE) nr. 576/2013 prevede, de asemenea, adoptarea de norme pentru clasificarea pe categorii a statelor membre sau a părților din teritoriile acestora, în funcție de starea de sănătate a animalelor și de sistemele lor de supraveghere și de raportare privind anumite boli și infecții, altele decât rabia. Statele membre sau părți ale teritoriului acestora care respectă normele de clasificare respective pot fi incluse într-o listă care urmează să fie adoptată în temeiul articolului 20 din respectivul regulament.

               (3)

               În conformitate cu articolul 19 alineatul (1) din Regulamentul (UE) nr. 576/2013, Comisia a adoptat Regulamentul delegat (UE) 2018/772 (2) de autorizare a aplicării unor măsuri sanitare preventive pentru controlul infecției cu Echinococcus multilocularis la câini, care stabilește normele pentru clasificarea pe categorii a statelor membre sau a unor părți din teritoriile acestora, cu privire la infecția respectivă, precum și condițiile pe care statele membre trebuie să le îndeplinească pentru a rămâne eligibile pentru aplicarea măsurilor sanitare preventive respective.

               (4)

               Normele pentru clasificarea pe categorii prevăzute în Regulamentul delegat (UE) 2018/772includ condițiile pe care statele membre trebuie să le îndeplinească pentru a demonstra că vulpile roșii sălbatice sunt absente de pe întregul lor teritoriu sau, în cazul în care gazdele finale sălbatice susceptibile de a găzdui parazitul Echinococcus multilocularis sunt prezente în întregul lor teritoriu sau în anumite părți ale acestuia, că nu a fost înregistrat niciun caz de infecție cu Echinococcus multilocularis la aceste animale. Statele membre sau părțile din teritoriul acestora enumerate în conformitate cu articolul 20 din Regulamentul (UE) nr. 576/2013 drept state sau părțile ale teritoriului care respectă normele de clasificare respective sunt eligibile pentru aplicarea măsurilor sanitare preventive prevăzute în Regulamentul delegat (UE) 2018/772.

               (5)

               Regulamentul delegat (UE) 2018/772 urmează să înlocuiască Regulamentul delegat (UE) nr. 1152/2011 al Comisiei (3), care conține măsuri sanitare preventive similare pentru controlul infecției cu Echinococcus multilocularis la câini și enumeră Finlanda, Irlanda, Malta și Regatul Unit drept state membre autorizate să aplice măsurile respective. Finlanda, Irlanda, Malta și Regatul Unit au rămas eligibile pentru aplicarea acestor măsuri sanitare preventive în conformitate cu condițiile stabilite în Regulamentul delegat (UE) nr. 1152/2011, pe baza unui istoric neîntrerupt al absenței parazitului Echinococcus multilocularis la animalele sălbatice care sunt gazde finale sau, în cazul Maltei, pe baza unor dovezi potrivit cărora nu există animale sălbatice care să fie gazde finale corespunzătoare pe insulă, iar parazitul Echinococcus multilocularis nu a fost înregistrat niciodată la gazde finale domestice.

               (6)

               Vulpea roșie sălbatică este descrisă ca fiind o specie care nu este prezentă în nicio parte din teritoriul Maltei, conform Uniunii Internaționale pentru Conservarea Naturii. Pe această bază și pe baza dovezilor menționate la considerentul 5, se consideră că Malta respectă normele pentru clasificarea pe categorii stabilite la articolul 2 alineatul (2) din Regulamentul delegat (UE) 2018/772pentru întregul său teritoriu. Prin urmare, Malta ar trebui să fie înscrisă în listă ca respectând normele de clasificare menționate, pentru întregul său teritoriu.

               (7)

               O populație de gazde finale sălbatice susceptibile de a găzdui parazitul Echinococcus multilocularis, și anume o populație de vulpi roșii, este prezentă în întregul teritoriu al Finlandei, al Irlandei și al Regatului Unit. Începând cu 1 ianuarie 2012, toate cele trei state membre au pus în aplicare programe de supraveghere specifice agentului patogen pentru populațiile de vulpi roșii, în conformitate cu cerințele Regulamentului delegat (UE) nr. 1152/2011 și, pentru fiecare stat membru vizat, nu a fost înregistrat niciun caz de infecție cu Echinococcus multilocularis la aceste populații. În temeiul legislației naționale, prezența infecției se notifică în mod obligatoriu. Prin urmare, se consideră că Finlanda, Irlanda și Regatul Unit respectă normele pentru clasificarea pe categorii stabilite la articolul 2 alineatul (3) din Regulamentul delegat (UE) 2018/772 pentru întregul lor teritoriu. Prin urmare, Finlanda, Irlanda și Regatul Unit ar trebui să fie înscrise în listă ca respectând normele de clasificare menționate, pentru întregul lor teritoriu.

               (8)

               Regulamentul delegat (UE) 2018/772 prevede abrogarea Regulamentului delegat (UE) nr. 1152/2011 cu efect de la 1 iulie 2018. Pentru a evita orice lacună în aplicarea unor măsuri sanitare preventive pentru câinii care intră în Finlanda, Irlanda, Malta și Regatul Unit, prezentul regulament ar trebui să intre în vigoare în ziua următoare datei publicării în Jurnalul Oficial al Uniunii Europene și ar trebui să se aplice de la 1 iulie 2018.

               (9)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   În partea 1 a anexei la prezentul regulament este prevăzută lista statelor membre care respectă, pentru întregul lor teritoriu, normele pentru clasificarea pe categorii stabilite la articolul 2 alineatul (2) din Regulamentul delegat (UE) 2018/772.
   Articolul 2
   În partea 2 a anexei la prezentul regulament este prevăzută lista cu statele membre sau cu părți ale teritoriului statelor membre care respectă normele pentru clasificarea pe categorii stabilite la articolul 2 alineatul (3) din Regulamentul delegat (UE) 2018/772.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 iulie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 iunie 2018.

            Pentru Comisie

            Președintele

         Jean-Claude JUNCKER

      (1)  JO L 178, 28.6.2013, p. 1.

      (2)  Regulamentul delegat (UE) 2018/772 al Comisiei din 21 noiembrie 2017 de completare a Regulamentului (UE) nr. 576/2013 al Parlamentului European și al Consiliului în ceea ce privește măsurile sanitare preventive pentru controlul infecției cu Echinococcus multilocularis la câini, precum și de abrogare a Regulamentului delegat (UE) nr. 1152/2011 (JO L 130, 28.5.2018, p. 1).

      (3)  Regulamentul delegat (UE) nr. 1152/2011 al Comisiei din 14 iulie 2011 de completare a Regulamentului (CE) nr. 998/2003 al Parlamentului European și al Consiliului în ceea ce privește măsurile sanitare preventive pentru controlul infecției cu Echinococcus multilocularis la câini (JO L 296, 15.11.2011, p. 6).

      ANEXĂ
      PARTEA 1
      Lista statelor membre care respectă, pentru întregul lor teritoriu, normele pentru clasificarea pe categorii stabilite la articolul 2 alineatul (2) din Regulamentul delegat (UE) 2018/772

                  Codul ISO al țării

                  Stat membru

                  MT

                  MALTA

            PARTEA 2
      Lista statelor membre sau a părților din teritoriul statelor membre care respectă normele pentru clasificarea pe categorii stabilite la articolul 2 alineatul (3) din Regulamentul delegat (UE) 2018/772

                  Codul ISO al țării

                  Stat membru

                  Întregul teritoriu/părți din teritoriu

                  FI

                  FINLANDA

                  Întregul teritoriu

                  GB

                  REGATUL UNIT

                  Întregul teritoriu

                  IE

                  IRLANDA

                  Întregul teritoriu


title: Regulamentul de punere în aplicare (UE) 2018/979 al Comisiei din 11 iulie 2018 de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak

text:
               12.7.2018

               RO

               Jurnalul Oficial al Uniunii Europene

               L 176/7

         REGULAMENTUL DE PUNERE ÎN APLICARE (UE) 2018/979 AL COMISIEI
   din 11 iulie 2018
   de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b),
   întrucât:

               (1)

               Anexa III la Regulamentul (CE) nr. 1210/2003 cuprinde lista organismelor publice, a corporațiilor și a agențiilor, a persoanelor fizice și juridice, a organismelor și a entităților fostului guvern irakian care, în temeiul regulamentului menționat, fac obiectul înghețării fondurilor și resurselor economice care se aflau în afara Irakului la data de 22 mai 2003.

               (2)

               La 5 iulie 2018, Comitetul pentru sancțiuni al Consiliului de Securitate al Organizației Națiunilor Unite a hotărât să elimine o mențiune de pe lista persoanelor sau entităților cărora ar trebui să li se aplice înghețarea fondurilor și a resurselor economice.

               (3)

               Prin urmare, anexa III la Regulamentul (CE) nr. 1210/2003 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa III la Regulamentul (CE) nr. 1210/2003 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării sale în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 iulie 2018.

            Pentru Comisie,

            Pentru Președinte,

            Șeful Serviciului Instrumente de Politică Externă

      (1)  JO L 169, 8.7.2003, p. 6.

      ANEXĂ
      În anexa III la Regulamentul (CE) nr. 1210/2003, se elimină următoarea mențiune:

                     „44.

                     GENERAL ESTABLISHMENT FOR GRAIN TRADING [alias: (a) GRAIN BOARD OF IRAQ; (b) STATE ORGANISATION OF GRAIN]. Adrese: (a) P.O. Box 329, Bab Al Mouadham-Midan, Baghdad, Iraq; (b) P.O. Box 2261, Allque, Irkheta, Karada Al-Shakira, Baghdad, Iraq.”


title: Regulamentul de punere în aplicare (UE) 2018/983 al Comisiei din 11 iulie 2018 privind autorizarea acidului benzoic ca aditiv pentru hrana speciilor minore de porcine pentru îngrășare și pentru reproducere (titularul autorizației: DSM Nutritional Products Sp. z o. o.) (Text cu relevanță pentru SEE.)

text:
                  12.7.2018

                  RO

                  Jurnalul Oficial al Uniunii Europene

                  L 176/17

            REGULAMENTUL DE PUNERE ÎN APLICARE (UE) 2018/983 AL COMISIEI
      din 11 iulie 2018
      privind autorizarea acidului benzoic ca aditiv pentru hrana speciilor minore de porcine pentru îngrășare și pentru reproducere (titularul autorizației: DSM Nutritional Products Sp. z o. o.)
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații.

                  (2)

                  În conformitate cu articolul 7 din Regulamentul (CE) nr. 1831/2003, s-a depus o cerere de autorizare a acidului benzoic ca aditiv pentru hrana speciilor minore de porcine pentru îngrășare și pentru reproducere. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                  (3)

                  Cererea vizează autorizarea acidului benzoic ca aditiv pentru hrana speciilor minore de porcine pentru îngrășare și pentru reproducere, acesta urmând a fi clasificat în categoria „aditivi zootehnici”.

                  (4)

                  Aditivul respectiv a fost autorizat deja prin Regulamentul (CE) nr. 1730/2006 al Comisiei (2) ca aditiv pentru hrana purceilor înțărcați, prin Regulamentul (CE) nr. 1138/2007 al Comisiei (3) ca aditiv pentru hrana porcilor pentru îngrășare și prin Regulamentul de punere în aplicare (UE) 2016/900 al Comisiei (4) ca aditiv pentru hrana scroafelor.

                  (5)

                  În avizul său din 28 septembrie 2017 (5), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, acidul benzoic nu are efecte adverse asupra sănătății oamenilor sau asupra mediului și că poate determina o scădere a pH-ului urinar la speciile minore de porcine. Totuși, din cauza lipsei marjei de siguranță la purceii înțărcați din speciile majore, autoritatea nu a putut extrapola concluzia privind siguranța la purceii înțărcați din speciile minore de porcine. Prin urmare, s-a stabilit că aditivul este sigur pentru speciile minore de porcine pentru îngrășare și pentru reproducere. Autoritatea nu consideră că sunt necesare cerințe specifice de monitorizare ulterioară introducerii pe piață. În plus, autoritatea a verificat raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                  (6)

                  Evaluarea acidului benzoic arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată conform specificațiilor din anexa la prezentul regulament.

                  (7)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Se autorizează aditivul menționat în anexă, aparținând categoriei „aditivi zootehnici” și grupei funcționale „alți aditivi zootehnici”, ca aditiv destinat hranei pentru animale, în condițiile stabilite în anexa respectivă.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 11 iulie 2018.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  Regulamentul (CE) nr. 1730/2006 al Comisiei din 23 noiembrie 2006 privind autorizarea acidului benzoic (VevoVitall) ca aditiv pentru hrana animalelor (JO L 325, 24.11.2006, p. 9).

         (3)  Regulamentul (CE) nr. 1138/2007 al Comisiei din 1 octombrie 2007 privind autorizarea unei noi utilizări a acidului benzoic (VevoVitall) ca aditiv pentru hrana animalelor (JO L 256, 2.10.2007, p. 8).

         (4)  Regulamentul de punere în aplicare (UE) 2016/900 al Comisiei din 8 iunie 2016 privind autorizarea acidului benzoic ca aditiv pentru hrana scroafelor (titularul autorizației: DSM Nutritional Product Sp. z o. o.) (JO L 152, 9.6.2016, p. 18).

         (5)  EFSA Journal, 2017;15(10):5026.

         ANEXĂ

                     Numărul de identificare al aditivului

                     Numele titularului autorizației

                     Aditiv

                     Compoziția, formula chimică, descrierea, metoda analitică

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     mg de substanță activă/kg de hrană completă pentru animale, cu un conținut de umiditate de 12 %

                        Categoria aditivilor zootehnici. Grupa funcțională: alți aditivi zootehnici (scăderea pH-ului urinar).

                     4d210

                     DSM Nutritional Products Sp. z o. o.

                     Acid benzoic

                        Compoziția aditivului:

                     Acid benzoic (≥ 99,9 %)

                        Caracterizarea substanței active:

                     Acid benzencarboxilic, acid fenilcarboxilic,
                     C7H6O2

                     Număr CAS 65-85-0
                     Nivelul maxim de impurități:

                                 Acid ftalic: ≤ 100 mg/kg

                                 Bifenil: ≤ 100 mg/kg

                        Metoda analitică
                         (1)

                     Pentru cuantificarea acidului benzoic în aditivul destinat hranei pentru animale:

                                 —

                                 titrare cu hidroxid de sodiu (Farmacopeea Europeană, monografia 0066)

                           Pentru cuantificarea acidului benzoic în preamestecuri și în hrana pentru animale:

                                 —

                                 cromatografie lichidă cu fază inversată cu detecție UV (RP-HPLC/UV) – metodă bazată pe ISO9231:2008

                     Specii minore de porcine pentru îngrășare sau pentru reproducere

                     —

                     5 000

                     5 000

                                 1.

                                 A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                 2.

                                 Aditivul nu trebuie utilizat cu alte surse de acid benzoic sau benzoați.

                                 3.

                                 Instrucțiunile de utilizare a furajelor suplimentare trebuie să indice următoarele: „Furajele suplimentare care conțin acid benzoic nu trebuie utilizate ca atare ca hrană pentru speciile minore de porcine pentru îngrășare și pentru reproducere”. „Furajele suplimentare pentru scroafe trebuie amestecate bine cu alte materii prime furajere din rația zilnică”.

                                 4.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale legate de utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție pentru ochi și pentru piele.

                     1 august 2028

            (1)  Detaliile metodelor analitice pot fi consultate la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2018/980 al Comisiei din 11 iulie 2018 de modificare a Regulamentului de punere în aplicare (UE) nr. 815/2012 în ceea ce privește schimbul de informații între statele membre pentru a identifica persoanele impozabile care utilizează regimul non-UE

text:
               12.7.2018

               RO

               Jurnalul Oficial al Uniunii Europene

               L 176/9

         REGULAMENTUL DE PUNERE ÎN APLICARE (UE) 2018/980 AL COMISIEI
   din 11 iulie 2018
   de modificare a Regulamentului de punere în aplicare (UE) nr. 815/2012 în ceea ce privește schimbul de informații între statele membre pentru a identifica persoanele impozabile care utilizează regimul non-UE
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 904/2010 al Consiliului din 7 octombrie 2010 privind cooperarea administrativă și combaterea fraudei în domeniul taxei pe valoarea adăugată (1) și în special articolul 44 alineatul (1), articolul 44 alineatul (2) al doilea paragraf, articolul 45 alineatele (1) și (2), și articolul 51 alineatul (1),
   întrucât:

               (1)

               Regulamentul de punere în aplicare (UE) nr. 815/2012 al Comisiei (2) stabilește norme detaliate pentru aplicarea Regulamentului (UE) nr. 904/2010, în special în ceea ce privește transmiterea informațiilor privind înregistrarea persoanelor impozabile care utilizează regimurile speciale pentru servicii de telecomunicații, servicii de radiodifuziune și de televiziune sau servicii electronice prevăzute la titlul XII capitolul 6 din Directiva 2006/112/CE a Consiliului (3).

               (2)

               Ca urmare a modificării articolelor 358a și 361 din Directiva 2006/112/CE prin Directiva (UE) 2017/2455 a Consiliului (4), persoanele impozabile nestabilite în Comunitate, care sunt identificate în scopuri de taxă pe valoarea adăugată (TVA) în cadrul Comunității, vor fi în măsură, începând cu 1 ianuarie 2019, să utilizeze regimul special, prevăzut la titlul XII capitolul 6 secțiunea 2 din Directiva 2006/112/CE (denumit în continuare „regimul non-UE”), pentru servicii de telecomunicații, servicii de radiodifuziune și de televiziune sau servicii electronice prestate către persoane neimpozabile care sunt stabilite într-un stat membru sau care își au domiciliul stabil sau reședința obișnuită într-un stat membru.

               (3)

               Mesajul electronic comun pentru transmiterea informațiilor de identificare a persoanelor impozabile care utilizează regimul non-UE care figurează în coloana B din tabelul din anexa I la Regulamentul de punere în aplicare (UE) nr. 815/2012 ar trebui modificat în consecință.

               (4)

               Din motive de consecvență, prezentul regulament ar trebui să se aplice de la aceeași dată ca și dispozițiile Directivei (UE) 2017/2455 de introducere a posibilității ca persoanele impozabile nestabilite în Comunitate, care sunt identificate în scopuri de TVA în cadrul Comunității, să utilizeze regimul special.

               (5)

               Măsurile prevăzute în prezentul regulament sunt conforme cu avizul Comitetului permanent pentru cooperare administrativă,

         ADOPTĂ PREZENTUL REGULAMENT:
   Articolul 1
   În coloana B din tabelul din anexa I la Regulamentul de punere în aplicare (UE) nr. 815/2012, textul din caseta 16 se înlocuiește cu următorul text:

      „Declarație electronică care să ateste că persoana impozabilă nu este stabilită în Uniune”.

   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Prezentul regulament se aplică de la 1 ianuarie 2019.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 iulie 2018.

            Pentru Comisie

            Președintele

         Jean-Claude JUNCKER

      (1)  JO L 268, 12.10.2010, p. 1.

      (2)  Regulamentul de punere în aplicare (UE) nr. 815/2012 al Comisiei din 13 septembrie 2012 de stabilire a normelor detaliate de aplicare a Regulamentului (UE) nr. 904/2010 al Consiliului în ceea ce privește regimurile speciale pentru persoanele impozabile nestabilite care prestează servicii de telecomunicații, servicii de radiodifuziune și de televiziune sau servicii electronice către persoane neimpozabile (JO L 249, 14.9.2012, p. 3).

      (3)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).

      (4)  Directiva (UE) 2017/2455 a Consiliului din 5 decembrie 2017 de modificare a Directivei 2006/112/CE și a Directivei 2009/132/CE în ceea ce privește anumite obligații privind taxa pe valoarea adăugată pentru prestările de servicii și vânzările de bunuri la distanță (JO L 348, 29.12.2017, p. 7).


title: Regulamentul de punere în aplicare (UE) 2018/981 al Comisiei din 11 iulie 2018 de modificare a listei unităților din Brazilia din care sunt autorizate importurile în Uniune de produse pescărești destinate consumului uman (Text cu relevanță pentru SEE.)

text:
               12.7.2018

               RO

               Jurnalul Oficial al Uniunii Europene

               L 176/11

         REGULAMENTUL DE PUNERE ÎN APLICARE (UE) 2018/981 AL COMISIEI
   din 11 iulie 2018
   de modificare a listei unităților din Brazilia din care sunt autorizate importurile în Uniune de produse pescărești destinate consumului uman
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   Având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (1), în special articolul 12 alineatul (4) litera (c),
   întrucât:

               (1)

               Regulamentul (CE) nr. 854/2004 stabilește norme specifice de organizare a controalelor oficiale privind produsele de origine animală. În special, articolul 12 alineatul (1) din regulamentul respectiv prevede că, cu excepția anumitor cazuri specifice, produsele de origine animală pot fi importate în Uniune numai în cazul în care provin din unități din țări terțe înscrise pe listele întocmite și actualizate în conformitate cu articolul respectiv. Listele respective pot fi consultate pe site-ul web al Direcției Generale Sănătate și Siguranță Alimentară (2).

               (2)

               Articolul 12 alineatul (2) din Regulamentul (CE) nr. 854/2004 prevede că unitățile din țările terțe sunt înscrise pe listele respective numai în cazul în care autoritățile competente din țara terță în cauză garantează că unitățile respective, precum și orice unități care manipulează materii prime de origine animală utilizate la fabricarea produselor de origine animală în cauză, respectă cerințele relevante ale Uniunii. În plus, în conformitate cu articolul 12 alineatul (3) din Regulamentul (CE) nr. 854/2004, autoritățile competente din țara terță în cauză ar trebui să actualizeze aceste liste cu unități și să le comunice în consecință Comisiei.

               (3)

               Articolul 15 alineatul (2) litera (a) din Regulamentul (CE) nr. 854/2004 prevede că produsele pescărești importate de pe nave fabrică sau de pe nave frigorifice care navighează sub pavilionul unei țări terțe trebuie să provină de pe nave care sunt înscrise pe o listă întocmită și actualizată în conformitate cu procedura stabilită la articolul 12 alineatul (4) din regulamentul respectiv.

               (4)

               În septembrie 2017, în urma unei inspecții efectuate de Comisie, s-a constatat că unitățile de producție primară care aprovizionează unitățile din Brazilia din care sunt autorizate importurile de produse pescărești nici nu sunt identificate, nici nu fac obiectul unor controale oficiale. În consecință, auditul respectiv a concluzionat că autoritatea competentă din Brazilia nu este în măsură să ofere nici garanțiile stabilite la articolul 12 alineatul (2) literele (a) și (b) din Regulamentul (CE) nr. 854/2004, nici toate garanțiile menționate în certificatul de sănătate pentru importul de produse pescărești prevăzut în apendicele IV la anexa VI la Regulamentul (CE) nr. 2074/2005 (3). În plus, cu ocazia inspecției respective, s-au constatat deficiențe grave în ceea ce privește infrastructura și cerințele în materie de igienă într-o serie de unități braziliene inspectate din care sunt autorizate importurile de produse pescărești. Deficiențele menționate anterior indică absența sistematică a unor controale eficace din partea autorităților competente din Brazilia cu privire la produsele pescărești.

               (5)

               Ca răspuns la recomandările formulate în raportul preliminar de inspecție, autoritățile din Brazilia au informat Comisia, printr-o scrisoare oficială din data de 22 decembrie 2017, că au suspendat emiterea de certificate de sănătate pentru toate produsele pescărești destinate exportului către Uniune începând cu data de 3 ianuarie 2018. Cu toate acestea, statele membre au notificat Comisiei faptul că la frontierele Uniunii au fost prezentate transporturi de produse pescărești originare din Brazilia însoțite de certificate emise după data suspendării.

               (6)

               Având în vedere aceste considerente și în absența unor informații noi din partea autorităților din Brazilia, nu există suficiente garanții pentru a afirma că unitățile autorizate să exporte produse pescărești din Brazilia în Uniune îndeplinesc condițiile prevăzute la articolul 12 alineatul (2) din Regulamentul (CE) nr. 854/2004 și, prin urmare, produsele lor reprezintă un risc pentru sănătatea publică. Prin urmare, este oportun să se elimine toate unitățile de pe lista unităților din Brazilia din care pot fi importate în Uniune produse pescărești destinate consumului uman.

               (7)

               Având în vedere riscul pentru sănătatea publică asociat produselor provenind din unitățile respective, ar trebui ca acestea să înceteze fără întârziere de a mai fi autorizate să exporte în Uniune. Prin urmare, este oportun ca data intrării în vigoare a prezentului regulament să fie ziua următoare datei publicării sale.

               (8)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Lista unităților menționată la articolul 12 din Regulamentul (CE) nr. 854/2004 se modifică pentru a elimina toate unitățile din Brazilia din care sunt autorizate importurile în Uniune de produse pescărești destinate consumului uman.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 iulie 2018.

            Pentru Comisie

            Președintele

         Jean-Claude JUNCKER

      (1)  JO L 139, 30.4.2004, p. 206.

      (2)  https://ec.europa.eu/food/safety/international_affairs/trade/non-eu-countries_en

      (3)  Regulamentul (CE) nr. 2074/2005 al Comisiei din 5 decembrie 2005 de stabilire a măsurilor de aplicare privind anumite produse reglementate de Regulamentul (CE) nr. 853/2004 al Parlamentului European și al Consiliului și organizarea unor controale oficiale prevăzute de Regulamentele (CE) nr. 854/2004 al Parlamentului European și al Consiliului și (CE) nr. 882/2004 al Parlamentului European și al Consiliului, de derogare de la Regulamentul (CE) nr. 852/2004 al Parlamentului European și al Consiliului și de modificare a Regulamentelor (CE) nr. 853/2004 și (CE) nr. 854/2004, JO L 338, 22.12.2005, p. 27.


title: Regulamentul de punere în aplicare (UE) 2018/982 al Comisiei din 11 iulie 2018 privind autorizarea unui preparat de acid benzoic, formiat de calciu și acid fumaric ca aditiv pentru hrana puilor pentru îngrășare și a puicuțelor pentru ouat (titularul autorizației: Novus Europe N.A./S.V.) (Text cu relevanță pentru SEE.)

text:
                  12.7.2018

                  RO

                  Jurnalul Oficial al Uniunii Europene

                  L 176/13

            REGULAMENTUL DE PUNERE ÎN APLICARE (UE) 2018/982 AL COMISIEI
      din 11 iulie 2018
      privind autorizarea unui preparat de acid benzoic, formiat de calciu și acid fumaric ca aditiv pentru hrana puilor pentru îngrășare și a puicuțelor pentru ouat (titularul autorizației: Novus Europe N.A./S.V.)
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații.

                  (2)

                  În conformitate cu articolul 7 din Regulamentul (CE) nr. 1831/2003, s-a depus o cerere de autorizare a unui preparat de acid benzoic, formiat de calciu și acid fumaric ca aditiv pentru hrana puilor pentru îngrășare, a puicuțelor pentru ouat și a speciilor aviare minore pentru îngrășare și pentru ouat. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                  (3)

                  Respectiva cerere vizează autorizarea unui preparat de acid benzoic, formiat de calciu și acid fumaric ca aditiv pentru hrana puilor pentru îngrășare, a puicuțelor pentru ouat și a speciilor aviare minore pentru îngrășare și pentru ouat, urmând a fi clasificat în categoria „aditivi zootehnici”.

                  (4)

                  Autoritatea Europeană pentru Siguranța Alimentară (denumită în continuare „autoritatea”) a concluzionat, în avizele ei din 2 decembrie 2014 (2) și 28 septembrie 2017 (3) că, în condițiile de utilizare propuse, preparatul de acid benzoic, formiat de calciu și acid fumaric nu are efecte adverse asupra sănătății animalelor, a sănătății umane sau asupra mediului. De asemenea, autoritatea a concluzionat că preparatul are potențialul de a îmbunătăți performanța puilor pentru îngrășare, iar această concluzie poate fi extinsă asupra puicuțelor pentru ouat. Totuși, întrucât nu se pot trage concluzii cu privire la marja de siguranță a aditivului pentru speciile-țintă majore, concluziile privind siguranța nu pot fi extrapolate la speciile aviare minore pentru îngrășare și nici la speciile aviare minore pentru ouat. Autoritatea nu consideră că sunt necesare cerințe specifice de monitorizare ulterioară introducerii pe piață. În plus, autoritatea a verificat raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                  (5)

                  Evaluarea preparatului de acid benzoic, formiat de calciu și acid fumaric arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată conform specificațiilor din anexa la prezentul regulament.

                  (6)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Se autorizează preparatul menționat în anexă, aparținând categoriei „aditivi zootehnici” și grupei funcționale „alți aditivi zootehnici”, ca aditiv destinat hranei pentru animale, în condițiile stabilite în anexa respectivă.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 11 iulie 2018.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  EFSA Journal 2015;13(5):3794.

         (3)  EFSA Journal 2017;15(10):5025.

         ANEXĂ

                     Numărul de identificare al aditivului

                     Numele titularului autorizației

                     Aditiv

                     Compoziția, formula chimică, descrierea, metoda analitică

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     mg de aditiv/kg de hrană completă pentru animale, cu un conținut de umiditate de 12 %

                        Categoria aditivilor zootehnici. Grupa funcțională: alți aditivi zootehnici (de îmbunătățire a performanțelor zootehnice)

                     4d14

                     Novus Europe N.A./S.V.

                     Preparat de acid benzoic, formiat de calciu și acid fumaric

                        Compoziția aditivului

                     Preparat de acid benzoic, formiat de calciu și acid fumaric cu un conținut minim de:

                                 Acid benzoic: 42,5 %-50 %

                                 Formiat de calciu: 2,5 %-3,5 %

                                 Acid fumaric: 0,8 %-1,2 %

                           Sub formă de granule

                        Caracterizarea substanței active

                     acid benzoic: număr CAS: 65-85-0 (puritate ≥ 99,0 %); C7H6O2

                     formiat de calciu: număr CAS: 544-17-2; C2H2O4Ca;
                     acid fumaric (puritate ≥ 99,5 %): număr CAS 110-17-8; C4H4O4.

                        Metoda analitică
                         (1)

                     Pentru determinarea acidului benzoic, a formiatului de calciu și a acidului fumaric în aditivul pentru hrana animalelor:

                                 —

                                 cromatografie în fază lichidă de înaltă performanță cu detecție UV (HPLC-UV)

                           Pentru determinarea calciului total în aditivul pentru hrana animalelor:

                                 —

                                 spectrometrie de absorbție atomică (AAS) – EN ISO 6869 sau

                                 —

                                 spectrometrie cu emisie atomică cu plasmă cuplată inductiv (ICP-AES) – EN 15510

                           Pentru determinarea acidului benzoic în preamestecuri și în hrana pentru animale:

                                 —

                                 cromatografie în fază lichidă de înaltă performanță cu detecție UV (HPLC-UV)

                           Pentru determinarea formiatului de calciu și a acidului fumaric în preamestecuri:

                                 —

                                 cromatografie în fază lichidă de înaltă performanță de excludere ionică, cu detecție UV sau cu detecție cu indice de refracție (HPLC-UV/RI)

                     Pui pentru îngrășare
                     Puicuțe pentru ouat

                     —

                     500

                     1 000

                                 1.

                                 A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                 2.

                                 A nu se utiliza aditivul cu alte surse de acid benzoic sau benzoați, formiat de calciu sau formiat și acid fumaric.

                                 3.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale legate de utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipamente de protecție individuală, incluzând echipamente de protecție respiratorie.

                     1 august 2028

            (1)  Detaliile metodelor analitice pot fi consultate la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2018/1204 al Comisiei din 27 august 2018 de modificare pentru a 290-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida

text:
                  27.8.2018

                  RO

                  Jurnalul Oficial al Uniunii Europene

                  LI 217/1

         REGULAMENTUL DE PUNERE ÎN APLICARE (UE) 2018/1204 AL COMISIEI
         din 27 august 2018
         de modificare pentru a 290-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (1),
         întrucât:

                     (1)

                     Anexa I la Regulamentul (CE) nr. 881/2002 conține lista persoanelor, a grupurilor și a entităților cărora li se aplică înghețarea fondurilor și a resurselor economice în temeiul regulamentului respectiv.

                     (2)

                     La 23 august 2018, Comitetul pentru sancțiuni al Consiliului de Securitate al Organizației Națiunilor Unite a hotărât să adauge trei mențiuni la lista persoanelor, grupurilor și entităților cărora ar trebui să li se aplice înghețarea fondurilor și a resurselor economice. Prin urmare, anexa I la Regulamentul (CE) nr. 881/2002 ar trebui modificată în consecință.

                     (3)

                     Pentru a garanta faptul că măsurile prevăzute în prezentul regulament sunt eficace, acesta ar trebui să intre în vigoare imediat,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 881/2002 se modifică în conformitate cu anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 august 2018.

                  Pentru Comisie,

                  Pentru Președinte,

                  Șef al Serviciului Instrumente de Politică Externă

            (1)  JO L 139, 29.5.2002, p. 9.

            ANEXĂ
            La rubrica „Persoane fizice” din anexa I la Regulamentul (CE) nr. 881/2002 se adaugă următoarele mențiuni:

                        „—

                        Mohammed Yusip Karim [alias (a) Abu Walid al Indunisi (b) Zidni Elma (c) Udtadz Syaifudin (d) Mohammad Yusef Karim Faiz (e) Muh Saifudin (f) Kembar Khalid (g) Mohamad Yusuf Karim Saifullah Faiz (h) Mohammad Saifuddin Mohammad Yusuf Faiz (i) Ustadz Faiz (j) Saifudin Faiz (k) Kholid Faiz (l) Abdullah Faiz (m) Fauz Faturohman]. Data nașterii: 11.10.1978. Locul nașterii: Indonezia. Adresa: Republica Arabă Siriană (locație începând din 2015). Cetățenia: indoneziană. Alte informații: membru cu rang înalt al Statului Islamic în Irak și Levant (ISIL), cunoscut sub numele Al-Qaida în Irak. A recrutat persoane pentru ISIL și a ordonat mai multor persoane, prin intermediul unor înregistrări video online, să comită acte teroriste. Descriere fizică: culoarea părului: negru; constituție: slab. Vorbește limba indoneziană, limba arabă și dialectul mindanao. Data desemnării menționată la articolul 7d alineatul (2) litera (i): 23.8.2018.

                        —

                        Mohamad Rafi Bin Udin [alias (a) Mohd Radi Bin Udin (b) Abu Awn al Malizi (c) Muhammad Ratin (d) Muhammad Rafiuddin (e) Abu Una al Malayzie (f) Mhammad Rahim Bin Udin (g) Abu Ayn Tok Cit (h) Muhammad Ratin Bin Nurdin]. Data nașterii: 3.6.1966. Locul nașterii: Negri Sembilan, Malaysia. Adresa: (a) B-3B-19 Glenview Villa, Jalan 49 Off Jalan Kuari, Taman Pinggiran Cheras, 56000 Kuala Lumpur, Wilayah Persekutuan Kuala Lumpur, Malaysia (la 30 ianuarie 2014), (b) 90-00-04 Flat Sri Kota, Bandar Tun Razak, 56100, Kuala Lumpur, Wilayah Persekutuan Kuala Lumpur, Malaysia (la 23 aprilie 2010), (c) 96-06-06 Flat Sri Kota, Bandar Tun Razak, 56100, Kuala Lumpur, Wilayah Persekutuan Kuala Lumpur, Malaysia (la 6 aprilie 2007), (d) Republica Arabă Siriană (locație începând din 2014). Cetățenia: (a) malaysiană, (b) indoneziană. Numărul pașaportului: număr de pașaport malaysian: A31142734, eliberat la 6 noiembrie 2013 [eliberat de Serviciul pentru imigrație din Malaysia (Immigration Department of Malaysia), data expirării: 6 noiembrie 2015]. Numărul național de identificare: carte națională de identitate malaysiană: 660603-05-5267 [eliberată de Serviciul național de înregistrare a populației (National Registration Department) din Malaysia; eliberată pe numele Mohd Rafi bin Udin]. Alte informații: membru cu rang înalt al Statului Islamic în Irak și Levant (ISIL), cunoscut sub numele Al-Qaida în Irak. A recrutat persoane pentru ISIL și a ordonat mai multor persoane, prin intermediul unor înregistrări video online, să comită acte teroriste. Descriere fizică: culoarea ochilor: căprui; culoarea părului: șaten; culoarea tenului: închisă. Vorbește limba malay, limba engleză și, într-o măsură limitată, limba arabă. Data desemnării menționată la articolul 7d alineatul (2) litera (i): 23.8.2018.

                        —

                        Muhammed Reza Lahaman Kiram [alias (a) Abdul Rahman (b) Abu Abdul Rahman al Filipini (c) Abtol Rahman]. Data nașterii: 3.3.1990. Locul nașterii: Zamboanga City, Zamboanga del Sur, Filipine. Adresa: (a) Brgy Recodo, Zamboanga City, Western Mindanao, Filipine (adresă anterioară), (b) 96 IlangLlang, Sarmiento Subdivision, Panabo, Davao City, Eastern Mindanao, Filipine (adresă anterioară), (c) Republica Arabă Siriană (locație începând cu 2015). Cetățenia: filipineză. Numărul pașaportului: (a) număr de pașaport filipinez: XX3966391 [eliberat la 25.2.2015 de Ministerul Afacerilor Externe din Filipine (Department of Foreign Affairs of Philippines), data expirării: 24.2.2020], (b) număr de pașaport filipinez: EC3524065. Alte informații: membru cu rang înalt al Statului Islamic în Irak și Levant (ISIL), cunoscut sub numele Al-Qaida în Irak. A recrutat persoane pentru ISIL și a ordonat mai multor persoane, prin intermediul unor înregistrări video online, să comită acte teroriste. Descriere fizică: înălțime: 156 cm; greutate: 60 kg (în septembrie 2016); culoarea ochilor: negri; culoarea părului: negru; constituție: medie; pomeți ridicați. Vorbește limba tagalog, limba engleză și limba arabă. Data desemnării menționată la articolul 7d alineatul (2) litera (i): 23.8.2018.”


title: Regulamentul de punere în aplicare (UE) 2018/1245 al Consiliului din 18 septembrie 2018 privind punerea în aplicare a articolului 21 alineatul (1) din Regulamentul (UE) 2016/44 privind măsuri restrictive având în vedere situația din Libia

text:
                  19.9.2018

                  RO

                  Jurnalul Oficial al Uniunii Europene

                  L 235/1

         REGULAMENTUL DE PUNERE ÎN APLICARE (UE) 2018/1245 AL CONSILIULUI
         din 18 septembrie 2018
         privind punerea în aplicare a articolului 21 alineatul (1) din Regulamentul (UE) 2016/44 privind măsuri restrictive având în vedere situația din Libia
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/44 al Consiliului din 18 ianuarie 2016 privind măsuri restrictive având în vedere situația din Libia și de abrogare a Regulamentului (UE) nr. 204/2011 (1), în special articolul 21 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 18 ianuarie 2016, Consiliul a adoptat Regulamentul (UE) 2016/44.

                     (2)

                     La 11 septembrie 2018, Comitetul Consiliului de Securitate al Organizației Națiunilor Unite (CSONU) instituit în temeiul Rezoluției CSONU 1970 (2011) a adăugat o persoană pe lista persoanelor și entităților cărora li se aplică măsurile restrictive.

                     (3)

                     Prin urmare, anexa II la Regulamentul (UE) 2016/44 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Anexa II la Regulamentul (UE) 2016/44 se modifică astfel cum se prevede în anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 18 septembrie 2018.

                  Pentru Consiliu

                  Președintele

               G. BLÜMEL

            (1)  JO L 12, 19.1.2016, p. 1.

            ANEXĂ
            La lista din anexa II la Regulamentul (UE) 2016/44 se adaugă următoarea persoană:

                           „27.

                              Nume: 1: Ibrahim 2: Saeed 3: Salim 4: Jadhran

                              Titlu: indisponibil Desemnare: liderul unor miliții armate Data nașterii: 1982 Locul nașterii: indisponibil Pseudonim cert: indisponibil Pseudonim incert: indisponibil Cetățenie: Libia Nr. pașaportului: indisponibil Număr național de identificare: indisponibil Adresă: indisponibilă Inclus pe listă la: 11 septembrie 2018. Alte informații: numele mamei – Salma Abdula Younis. Inclus pe listă în conformitate cu punctele 15 și 17 din Rezoluția 1970 (Interdicții de călătorie, indisponibilizarea activelor). Link către notificarea specială emisă de INTERPOL-Consiliul de Securitate al ONU: www.interpol.int/en/notice/search/un/xxxx.
                           Inclus pe listă în conformitate cu punctul 11 literele (b), (c) și (d) din Rezoluția 2213 (2015) și cu punctul 11 din Rezoluția 2362 (2017).
                           Informații suplimentare:

                                       —

                                       Parchetul General al Libiei a emis un mandat de arestare pentru persoana în cauză, acuzând-o de o serie de crime.

                                       —

                                       Persoana în cauză a întreprins acțiuni și atacuri armate împotriva instalațiilor petroliere situate în regiunea «semilunei petrolului», cauzându-i distrugerea, cele mai recente fiind la data de 14 iunie 2018.

                                       —

                                       Atacurile asupra regiunii «semilunei petrolului» s-au soldat cu numeroase victime în rândul locuitorilor regiunii și au pus în pericol viețile civililor.

                                       —

                                       Atacurile respective au întrerupt în repetate rânduri exporturile de petrol libian din 2013 până în 2018, fapt care a condus la pierderi semnificative pentru economia Libiei.

                                       —

                                       Persoana în cauză a încercat să exporte petrol în mod ilegal.

                                       —

                                       Persoana în cauză recrutează luptători străini pentru atacurile sale repetate împotriva regiunii «semilunei petrolului».

                                       —

                                       Persoana în cauză, prin acțiunile sale, lucrează împotriva stabilității Libiei și reprezintă un obstacol în calea soluționării crizei politice și a punerii în aplicare a Planului de acțiune al ONU de către partidele libiene.”


title: Regulamentul de punere în aplicare (UE) 2018/1484 al Comisiei din 4 octombrie 2018 privind prețul minim de vânzare pentru laptele praf degresat pentru a douăzeci și cincea invitație parțială de participare la licitație în cadrul procedurii de licitație deschise prin Regulamentul de punere în aplicare (UE) 2016/2080

text:
                  5.10.2018

                  RO

                  Jurnalul Oficial al Uniunii Europene

                  L 251/24

         REGULAMENTUL DE PUNERE ÎN APLICARE (UE) 2018/1484 AL COMISIEI
         din 4 octombrie 2018
         privind prețul minim de vânzare pentru laptele praf degresat pentru a douăzeci și cincea invitație parțială de participare la licitație în cadrul procedurii de licitație deschise prin Regulamentul de punere în aplicare (UE) 2016/2080
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
         având în vedere Regulamentul de punere în aplicare (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată (2), în special articolul 32,
         întrucât:

                     (1)

                     Regulamentul de punere în aplicare (UE) 2016/2080 al Comisiei (3) a deschis vânzările de lapte praf degresat prin procedură de licitație.

                     (2)

                     Având în vedere ofertele primite pentru a douăzeci și cincea invitație parțială de participare la licitație, este necesar să se stabilească un preț minim de vânzare.

                     (3)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            În ceea ce privește a douăzeci și cincea invitație parțială de participare la licitație pentru vânzările de lapte praf degresat în cadrul procedurii de licitație deschise prin Regulamentul de punere în aplicare (UE) 2016/2080, pentru care perioada în care trebuiau depuse oferte s-a încheiat la 2 octombrie 2018, prețul minim de vânzare este 123 EUR/100 kg.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 octombrie 2018.

                  Pentru Comisie,

                  Pentru Președinte,

               Jerzy PLEWA

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  JO L 206, 30.7.2016, p. 71.

            (3)  Regulamentul de punere în aplicare (UE) 2016/2080 al Comisiei din 25 noiembrie 2016 de deschidere a vânzărilor de lapte praf degresat prin procedură de licitație (JO L 321, 29.11.2016, p. 45).


title: Regulamentul de punere în aplicare (UE) 2018/1489 al Comisiei din 3 octombrie 2018 privind clasificarea anumitor mărfuri în Nomenclatura combinată

text:
                  8.10.2018

                  RO

                  Jurnalul Oficial al Uniunii Europene

                  L 252/35

         REGULAMENTUL DE PUNERE ÎN APLICARE (UE) 2018/1489 AL COMISIEI
         din 3 octombrie 2018
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care este stabilită prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                     (5)

                     Măsurile prevăzute de prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 octombrie 2018.

                  Pentru Comisie,

                  Pentru Președinte,

               Stephen QUEST

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare
                        (Cod NC)

                        Motive

                        (1)

                        (2)

                        (3)

                        Un articol din material plastic sub forma unui set ambalat pentru vânzarea cu amănuntul constând din:

                                    —

                                    trei cuplaje pentru furtunuri de grădină;

                                    —

                                    o duză de pulverizare cu un mecanism pentru ajustarea tipului de jet de apă, ca și pentru închiderea sau deschiderea fluxului;

                                    —

                                    conectori echipați cu garnituri de cauciuc (așa-numitele „garnituri inelare”).

                              Articolul este prezentat pentru a fi utilizat în grădină pentru udarea și stropirea plantelor.
                        A se vedea imaginile (*1).

                        8481 80 99

                        Clasificarea se stabilește pe baza regulilor generale 1, 3 (b) și 6 de interpretare a Nomenclaturii combinate și pe baza textului codurilor NC 8481 , 8481 80  și 8481 80 99 .
                        Duza de pulverizare, care modifică tipul de jet de apă și reglează fluxul de lichid, îi conferă setului caracterul său esențial.
                        Acest articol nu este nici un sistem de irigație [a se vedea, de asemenea, Notele explicative ale Sistemului armonizat (NESA) aferente poziției 8424 , (E)], nici un cap de aspersor de grădină mecanic. El are caracteristicile obiective ale unei duze pentru furtun prevăzut cu robinete, ventile, valve sau alte aparate pentru reglarea debitului de lichid și a tipului de jet, care este exclusă de la poziția 8424  [a se vedea, de asemenea, notele explicative la Sistemul armonizat pentru poziția 8424  (D)]. Duzele pentru furtun și articolele similare, prevăzute cu robinete sau valve pentru formarea unui jet sau pentru pulverizare sunt clasificate la poziția 8481  (a se vedea, de asemenea, notele explicative la Sistemul armonizat aferente poziției 8481 , punctul 11). În consecință, clasificarea la poziția 8424  este exclusă.
                        În consecință, articolul trebuie clasificat la codul NC 8481 80 99 , drept alte robinete.

               (*1)  Imaginile au un caracter pur informativ.


title: Regulamentul de punere în aplicare (UE) 2018/1632 al Comisiei din 30 octombrie 2018 de autorizare a introducerii pe piață a izolatului de proteine bazice din zer din lapte de bovină ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE.)

text:
                  31.10.2018

                  RO

                  Jurnalul Oficial al Uniunii Europene

                  L 272/23

         REGULAMENTUL DE PUNERE ÎN APLICARE (UE) 2018/1632 AL COMISIEI
         din 30 octombrie 2018
         de autorizare a introducerii pe piață a izolatului de proteine bazice din zer din lapte de bovină ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piață pe teritoriul Uniunii.

                     (2)

                     În temeiul articolului 8 din Regulamentul (UE) 2015/2283 a fost adoptat Regulamentul de punere în aplicare (UE) 2017/2470 al Comisiei (2), care stabilește o listă a Uniunii cu alimentele noi autorizate.

                     (3)

                     În temeiul articolului 12 din Regulamentul (UE) 2015/2283, Comisia trebuie să decidă cu privire la autorizarea și introducerea pe piața Uniunii a unui aliment nou și cu privire la actualizarea listei Uniunii.

                     (4)

                     La data de 22 august 2016, societatea Armor Protéines S.A.S. (denumită în continuare „solicitantul”) a înaintat o cerere către autoritatea competentă din Irlanda pentru introducerea pe piața Uniunii, ca ingredient alimentar nou, a izolatului de proteine bazice din zer din lapte de bovină degresat printr-o serie de etape de purificare, în sensul articolului 1 alineatul (2) litera (e) din Regulamentul (CE) nr. 258/97 al Parlamentului European și al Consiliului (3). Cererea vizează utilizarea izolatului de proteine bazice din zer din lapte de bovină în formulele de început și în formulele de continuare, în înlocuitorii unei diete totale pentru controlul greutății, în alimentele destinate unor scopuri medicale speciale și în suplimentele alimentare.

                     (5)

                     În temeiul articolului 35 alineatul (1) din Regulamentul (UE) 2015/2283, orice cerere de introducere a unui aliment nou pe piața Uniunii care este transmisă unui stat membru în conformitate cu articolul 4 din Regulamentul (CE) nr. 258/97 privind alimentele și ingredientele alimentare noi și cu privire la care nu a fost luată o decizie finală înainte de 1 ianuarie 2018 este tratată ca o cerere transmisă în temeiul Regulamentului (UE) 2015/2283.

                     (6)

                     Deși cererea de introducere pe piața Uniunii a izolatului de proteine bazice din zer din lapte de bovină ca aliment nou a fost transmisă unui stat membru în conformitate cu articolul 4 din Regulamentul (CE) nr. 258/97, cererea îndeplinește, de asemenea, cerințele prevăzute în Regulamentul (UE) 2015/2283.

                     (7)

                     Autoritatea competentă din Irlanda a emis raportul său de evaluare inițială la 27 iunie 2017. În raportul respectiv, autoritatea a ajuns la concluzia că izolatul de proteine bazice din zer din lapte de bovină îndeplinește criteriile privind un ingredient alimentar nou, prevăzute la articolul 3 alineatul (1) din Regulamentul (CE) nr. 258/97.

                     (8)

                     La 4 iulie 2017, Comisia a transmis raportul de evaluare inițială celorlalte state membre. Alte state membre au prezentat obiecții justificate în termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97 cu privire la siguranța pentru sugari a izolatului de proteine bazice din zer din lapte de bovină și cu privire la relevanța toxicologică a rezultatelor unui studiu de 6 săptămâni privind toxicitatea asupra dezvoltării șobolanilor tineri (4).

                     (9)

                     Având în vedere obiecțiile formulate de celelalte state membre, Comisia a consultat Autoritatea Europeană pentru Siguranța Alimentară (denumită în continuare „autoritatea”) la 11 decembrie 2017, solicitându-i să efectueze o evaluare suplimentară a izolatului de proteine bazice din zer din lapte de bovină ca ingredient alimentar nou în conformitate cu Regulamentul (CE) nr. 258/97.

                     (10)

                     Printr-o cerere ulterioară depusă la 3 ianuarie 2018, solicitantul a înaintat o cerere către Comisie în vederea protecției datelor care constituie obiectul dreptului de proprietate pentru o serie de studii prezentate în sprijinul cererii, și anume două studii clinice la oameni realizate cu un izolat de proteine bazice din zer din lapte de bovină (5) (6), un test in vitro de mutație bacteriană inversă (7), un test in vitro de micronucleu pe celule de mamifere (8), un studiu de toxicitate orală realizat asupra șobolanilor pe o perioadă de 90 de zile (9), un studiu de 6 săptămâni privind toxicitatea asupra dezvoltării șobolanilor tineri și analiza prin electroforeză a izolatului de proteine bazice din zer din lapte de bovină (10).

                     (11)

                     La 27 iunie 2018, autoritatea a adoptat un „Aviz științific privind siguranța izolatului de proteine bazice din zer din lapte de bovină ca aliment nou în conformitate cu Regulamentul (UE) 2015/2283” (11). Avizul respectiv este în conformitate cu cerințele articolului 11 din Regulamentul (UE) 2015/2283.

                     (12)

                     Avizul respectiv oferă suficiente motive pentru a se stabili faptul că izolatul de proteine bazice din zer din lapte de bovină pentru utilizările și la nivelurile de utilizare propuse, atunci când este utilizat ca ingredient în formulele de început și în formulele de continuare, în înlocuitorii unei diete totale pentru controlul greutății, în alimentele destinate unor scopuri medicale speciale și în suplimentele alimentare, respectă dispozițiile articolului 12 alineatul (1) din Regulamentul (UE) 2015/2283.

                     (13)

                     În avizul său privind izolatul de proteine bazice din zer din lapte de bovină, autoritatea a considerat că datele din studiul de toxicitate orală realizat asupra șobolanilor pe o perioadă de 90 de zile au servit drept bază pentru a stabili un punct de referință și pentru a evalua dacă marja de expunere este suficientă în raport cu aportul maxim propus de aliment nou pentru oameni. Prin urmare, se consideră că nu s-ar fi putut ajunge la concluziile privind siguranța izolatului de proteine bazice din zer din lapte de bovină, în absența datelor din raportul studiului respectiv.

                     (14)

                     În urma primirii avizului autorității, Comisia a cerut solicitantului clarificări suplimentare cu privire la justificarea oferită în ceea ce privește afirmația sa legată de deținerea dreptului de proprietate asupra raportului studiului de toxicitate orală realizat asupra șobolanilor pe o perioadă de 90 de zile și să clarifice afirmația conform căreia acesta are un drept exclusiv de a face trimiteri la studiul respectiv, astfel cum se menționează la articolul 26 alineatul (2) literele (a) și (b) din Regulamentul (UE) 2015/2283.

                     (15)

                     Solicitantul a declarat, de asemenea, că atunci când s-a depus cererea, deținea dreptul de proprietate și dreptul exclusiv de a face trimiteri la studiu în temeiul legislației naționale și că, prin urmare, părțile terțe nu puteau avea acces la acest studiu și nu îl puteau utiliza în mod legal. Comisia a evaluat toate informațiile furnizate de solicitant și a consideră că solicitantul a justificat în mod suficient îndeplinirea cerințelor prevăzute la articolul 26 alineatul (2) din Regulamentul (UE) 2015/2283.

                     (16)

                     În consecință, în conformitate cu articolul 26 alineatul (2) din Regulamentul (UE) 2015/2283, studiul de toxicitate orală realizat asupra șobolanilor pe o perioadă de 90 de zile, care a fost inclus în dosarul solicitantului și în absența căruia alimentul nou nu ar fi putut fi evaluat de către autoritate, nu ar trebui să fie utilizat de autoritate în beneficiul unui solicitant ulterior timp de cinci ani de la data intrării în vigoare a prezentului regulament. În consecință, introducerea pe piața Uniunii a alimentului nou autorizat prin prezentul regulament ar trebui să fie limitată la solicitantul în cauză pe o perioadă de cinci ani.

                     (17)

                     Cu toate acestea, restrângerea autorizării acestui aliment nou și a trimiterii la studiul de toxicitate orală realizat asupra șobolanilor pe o perioadă de 90 de zile, inclus în dosarul solicitantului, pentru utilizarea exclusivă a solicitantului nu împiedică alți solicitanți să solicite o autorizație de introducere pe piață pentru același aliment nou, cu condiția ca cererea lor să se bazeze pe informații obținute în mod legal, care stau la baza autorizării în temeiul prezentului regulament.

                     (18)

                     Deoarece sursa alimentului nou provine din lapte, care este menționat în anexa II la Regulamentul (UE) nr. 1169/2011 al Parlamentului European și al Consiliului (12) în lista de substanțe sau produse care cauzează alergii sau intoleranțe, alimentele și suplimentele alimentare care conțin izolatul de proteine bazice din zer din lapte de bovină ar trebui să fie etichetate în mod corespunzător, în conformitate cu cerințele prevăzute la articolul 21 din regulamentul respectiv.

                     (19)

                     Directiva 2002/46/CE a Parlamentului European și a Consiliului (13) stabilește cerințele pentru suplimentele alimentare. Utilizarea izolatului de proteine bazice din zer din lapte de bovină ar trebui să fie autorizată fără a aduce atingere directivei menționate.

                     (20)

                     Regulamentul (UE) nr. 609/2013 al Parlamentului European și al Consiliului (14) stabilește cerințe privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății. Utilizarea izolatului de proteine bazice din zer din lapte de bovină ar trebui să fie autorizată fără a aduce atingere regulamentului menționat.

                     (21)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1

               (1)   Izolatul de proteine bazice din zer din lapte de bovină, cu specificațiile din anexa la prezentul regulament, se include în lista Uniunii cu alimentele noi autorizate, stabilită în Regulamentul de punere în aplicare (UE) 2017/2470.

               (2)   Pentru o perioadă de cinci ani de la data intrării în vigoare a prezentului regulament numai solicitantul inițial:

                           —

                           societatea: Armor Protéines S.A.S.

                           —

                           adresă: Armor Protéines S.A.S., 19 bis, rue de la Libération 35460 Saint-Brice-en-Coglès, Franța

                     este autorizat să introducă pe piața Uniunii alimentul nou menționat la alineatul (1), cu excepția cazului în care un solicitant ulterior obține autorizația pentru alimentul nou, fără a face trimitere la datele protejate în temeiul articolului 2 din prezentul regulament sau cu acordul Armor Protéines S.A.S.

               (3)   Rubrica din lista Uniunii menționată la alineatul (1) include condițiile de utilizare și cerințele privind etichetarea stabilite în anexa la prezentul regulament.

               (4)   Autorizația prevăzută în prezentul articol nu aduce atingere dispozițiilor Regulamentului (UE) nr. 1169/2011, dispozițiilor Directivei 2002/46/CE și dispozițiilor Regulamentului (UE) nr. 609/2013.

            Articolul 2
            Studiul cuprins în dosarul de cerere, pe baza căruia autoritatea a evaluat alimentul nou menționat la articolul 1, și despre care solicitantul susține că îndeplinește cerințele prevăzute la articolul 26 alineatul (2) din Regulamentul (UE) 2015/2283, nu poate fi utilizat în beneficiul unui solicitant ulterior timp de cinci ani de la data intrării în vigoare a prezentului regulament în absența acordului societății Armor Protéines S.A.S.

            Articolul 3
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 4
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 octombrie 2018.

                  Pentru Comisie

                  Președintele

               Jean-Claude JUNCKER

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

            (4)  Spézia (2012).

            (5)  Armor Protéines (2013).

            (6)  Schmitt & Mireaux (2008).

            (7)  Sire, G. (2012a).

            (8)  Sire, G. (2012b).

            (9)  Silvano (2012).

            (10)  Armor Protéines (2017).

            (11)  EFSA Journal 2018; 16(7):5360.

            (12)  Regulamentul (UE) nr. 1169/2011 al Parlamentului European și al Consiliului din 25 octombrie 2011 privind informarea consumatorilor cu privire la produsele alimentare, de modificare a Regulamentelor (CE) nr. 1924/2006 și (CE) nr. 1925/2006 ale Parlamentului European și ale Consiliului și de abrogare a Directivei 87/250/CEE a Comisiei, a Directivei 90/496/CEE a Consiliului, a Directivei 1999/10/CE a Comisiei, a Directivei 2000/13/CE a Parlamentului European și a Consiliului, a Directivelor 2002/67/CE și 2008/5/CE ale Comisiei și a Regulamentului (CE) nr. 608/2004 al Comisiei (JO L 304, 22.11.2011, p. 18).

            (13)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).

            (14)  Regulamentul (UE) nr. 609/2013 al Parlamentului European și al Consiliului din 12 iunie 2013 privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății și de abrogare a Directivei 92/52/CEE a Consiliului, a Directivelor 96/8/CE, 1999/21/CE, 2006/125/CE și 2006/141/CE ale Comisiei, a Directivei 2009/39/CE a Parlamentului European și a Consiliului și a Regulamentelor (CE) nr. 41/2009 și (CE) nr. 953/2009 ale Comisiei (JO L 181, 29.6.2013, p. 35).

            ANEXĂ
            Anexa la Regulamentul de punere în aplicare (UE) 2017/2470 se modifică după cum urmează:

                        1.

                        Următoarea ultimă coloană se adaugă în tabelul 1 (Alimente noi autorizate):
                        „Protecția datelor”

                        2.

                        Următoarea rubrică se inserează în tabelul 1 (Alimente noi autorizate), în ordine alfabetică:

                                    Aliment nou autorizat

                                    Condițiile în care poate fi utilizat alimentul nou

                                    Cerințe specifice suplimentare privind etichetarea

                                    Alte cerințe

                                    Protecția datelor

                                    „Izolat de proteine bazice din zer din lapte de bovină

                                       Categorie specifică de alimente

                                       Niveluri maxime

                                    Denumirea alimentului nou pe eticheta produselor alimentare care îl conțin este «Izolat de proteine din zer din lapte».
                                    Suplimentele alimentare care conțin izolat de proteine bazice din zer din lapte de bovină trebuie să poarte următoarea mențiune:

                                       «Acest supliment alimentar nu trebuie să fie consumat de către copii/adolescenți cu vârsta mai mică de trei/optsprezece (*) ani.»

                                                (*)

                                                În funcție de grupa de vârstă căreia îi este destinat suplimentul alimentar.

                                    Autorizat la 20 noiembrie 2018. Această includere se bazează pe dovezi științifice și date științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283.
                                    Solicitant: Armor Protéines S.A.S., 19 bis, rue de la Libération 35460 Saint-Brice-en-Coglès, Franța. Pe perioada protecției datelor, alimentul nou «izolat de proteine bazice din zer din lapte de bovină» este autorizat pentru introducerea pe piața Uniunii numai de către Armor Protéines S.A.S., cu excepția cazului în care un solicitant ulterior obține autorizația pentru alimentul nou fără a face trimitere la dovezile științifice sau datele științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283 sau cu acordul Armor Protéines S.A.S.
                                    Data de încheiere a protecției datelor: 20 noiembrie 2023.”

                                    Formule de început, astfel cum sunt definite în Regulamentul (UE) nr. 609/2013

                                    30 mg/100 g (pudră)
                                    3,9 mg/100 ml (reconstituit)

                                    Formule de continuare, astfel cum sunt definite în Regulamentul (UE) nr. 609/2013

                                    30 mg/100 g (pudră)
                                    4,2 mg/100 ml (reconstituit)

                                    Înlocuitori ai unei diete totale pentru controlul greutății, astfel cum sunt definiți în Regulamentul (UE) nr. 609/2013

                                    300 mg/zi

                                    Alimente destinate unor scopuri medicale speciale, astfel cum sunt definite în Regulamentul (UE) nr. 609/2013

                                    58 mg/zi pentru copii de vârstă mică
                                    380 mg/zi pentru copii și adolescenți cu vârste între 3 și 18 ani
                                    610 mg/zi pentru adulți

                                    Suplimente alimentare, astfel cum sunt definite în Directiva 2002/46/CE

                                    58 mg/zi pentru copii de vârstă mică
                                    250 mg/zi pentru copii și adolescenți cu vârste între 3 și 18 ani
                                    610 mg/zi pentru adulți

                        3.

                        Următoarea rubrică se inserează în tabelul 2 (Specificații) în ordine alfabetică:

                                    Alimente noi autorizate

                                    Specificații

                                    „Izolat de proteine bazice din zer din lapte de bovină

                                       Descriere:

                                    Izolatul de proteine bazice din zer din lapte de bovină este o pulbere de culoare galben-cenușiu, obținută din lapte de bovină degresat printr-o serie de etape de izolare și purificare.

                                       Caracteristici/Compoziție:

                                    Total proteine (g/greutatea produsului): ≥ 90 %
                                    Lactoferină (g/greutatea produsului): 25-75 %
                                    Lactoperoxidază (g/greutatea produsului): 10-40 %
                                    Alte proteine (g/greutatea produsului): ≤ 30 %
                                    TGF-β2: 12-18 mg/100 g
                                    Umiditate: ≤ 6,0 %
                                    pH (soluție 5 % g/v): 5,5-7,6
                                    Lactoză: ≤ 3,0 %
                                    Grăsimi: ≤ 4,5 %
                                    Cenușă: ≤ 3,5 %
                                    Fier: ≤ 25 mg/100 g

                                       Metale grele:

                                    Plumb: ≤ 0,1 mg/kg
                                    Cadmiu: ≤ 0,2 mg/kg
                                    Mercur: ≤ 0,6 mg/kg
                                    Arsen: ≤ 0,1 mg/kg

                                       Criterii microbiologice:

                                    Număr de bacterii mezofile aerobe: ≤ 10 000  UFC/g

                                       Enterobacteriaceae: ≤ 10 UFC/g

                                       Escherichia coli: Negativ/g

                                       Staphylococci coagulazo-pozitivi: Negativ/g

                                       Salmonella: Negativ/25 g

                                       Listeria: Negativ/25 g

                                       Cronobacter spp.: Negativ/25 g
                                    Mucegaiuri: ≤ 50 UFC/g
                                    Drojdii: ≤ 50 UFC/g”